open-index/open-wikipedia-markdown huggingface dataset:
Risto Väätänen

**Risto Juhani Väätänen** (s. 19. heinäkuuta 1945 Kuopio) on palkittu suomalainen teollinen muotoilija.

Risto Väätänen syntyi komisario Simo Väätäsen ja Orvokki Rönkön perheeseen. Väätänen tuli ylioppilaaksi 1967 ja valmistui teolliseksi muotoilijaksi Taideteollisesta oppilaitoksesta 1971. Hän toimi Wärtsilän palveluksessa Kaj Franckin assistenttina 1972–1974 ja teollisena muotoilijana yhtiön tutkimuskeskuksessa 1974–1976 ja Järvenpään tehtailla 1976–1979. Oy GM Printing Systems Ab:n palveluksessa Väätänen toimi 1979–1983, muotoilupäällikkönä Valmetin Valmet Paperikoneet -yhtiössä 1997–1998 ja Metsossa 1998–2003 ja sitten Metso Paper -yhtiössä muotoilujohtajana 2007–2009.

Vuoden teolliseksi muotoilijaksi Väätänen valittiin 1999, Kaj Franck -muotoilupalkinto hänelle myönnettiin 2003. Teollisuustaiteen Liitto Ornamon hallituksen jäsenenä toiminut Väätänen on yhdistyksen kunniajäsen.

## Lähteet

## Aiheesta muualla
* Risto Väätänen. Raskaan teollisuuden muotoilun uranuurtaja.
Kuopion ja Karjalan hiippakunta

**Kuopion ja Karjalan hiippakunta** on yksi Suomen ortodoksisen kirkon hiippakunnista. Hiippakunnan keskuspaikka sijaitsi Viipurissa vuoteen 1925, Sortavalassa 1925–1940 ja Suomen asevoimien valtaamassa kaupungissa jatkosodan aikana 1941–1944 sekä Kuopiossa 1940–1941 ja vuodesta 1944. Hiippakunnan piispan arvonimi on *[[korkeasti pyhitetty]] Kuopion ja Karjalan metropoliitta*.

Kuopion ja Karjalan hiippakuntaan kuuluvat viiden seurakunnan lisäksi Valamon ja Lintulan luostarit. Seurakuntien yhteenlaskettu jäsenmäärä on noin 19&nbsp;000. Hiippakunnassa on pappeja noin 45, diakoneja noin 20 sekä kirkkoja ja rukoushuoneita yhteensä yli 80.

Kuopion ja Karjalan hiippakunnan seurakunnat ovat:

# Kuopio
# Jyväskylä
# Saimaa
# Joensuu
# Taipale

Vuoden 2005 alussa Pielaveden ortodoksinen seurakunta yhdistyi Kuopion ortodoksiseen seurakuntaan. Kuusi hiippakunnan alueen seurakunnista muodostivat yhteistyöryhmän nimeltä Kuutoset. Siihen kuuluvat Iisalmen, Jyväskylän, Kuopion, Mikkelin, Rautalammin ja Varkauden seurakunnat. Loput neljä seurakuntaa (Ilomantsi, Joensuu, Nurmes ja Taipale) muodostivat yhteistyöryhmän nimeltä Neloset.

Vuoden 2021 alussa Rautalammin ja Iisalmen ortodoksiset seurakunnat liittyivät Kuopion ortodoksiseen seurakuntaan, ja Ilomantsin ortodoksinen seurakunta liittyi Joensuun ortodoksiseen seurakuntaan kappeliseurakuntana sekä Nurmeksen ortodoksinen seurakunta liittyi Taipaleen ortodoksiseen seurakuntaan kappeliseurakuntana. Iisalmen seurakuntaan oli vuonna 2016 liittynyt Kiuruveden ortodoksinen seurakunta Oulun hiippakunnasta.

## Autonomian sekä itsenäisyyden ajan arkkipiispat

## Kuopion ja Karjalan metropoliitat

## Suomen ortodoksisen kirkon apulaispiispat

## Lähteet

## Aiheesta muualla

*Kuopion ja Karjalan hiippakunnan kotisivut
Throne of Elves

**Throne of Elves** () on vuonna 2016 ensi-iltansa saanut kiinalainen animaatioelokuva, jonka on ohjannut Yuefeng Song. Se on jatko-osa vuonna 2014 julkaistulle *[[Dragon Nest: Warriors' Dawn]]* -elokuvalle.

## Ääninäyttelijät
Alkuperäisiä ääninäyttelijöitä ovat muun muassa Zi Wang, Dian Tao, Guanlin Ji ja Canary Wong.

### Englanninkielinen versio

## Lähteet

## Aiheesta muualla
*
Renaissance in Extremis

__NOTOC__
**Renaissance in Extremis** on Akercocken kuudes studioalbumi, joka julkaistiin 25. elokuuta 2007. Se on yhtyeen ensimmäinen sitten vuoden 2007 julkaistun albumin *[[Antichrist (Akercocken albumi)|Antichrist]]*, minkä jälkeen yhtye hajosi vuonna 2012. Yhtye ilmoitti paluustaan vuonna 2016 sekä uuden albumin työstämisestä kesäkuussa 2017.

Albumi on edeltäjiään vähemmän satanistinen, eikä sisällä yhtä runsaasti black metal -elementtejä.

## Vastaanotto

Albumi sai erinomaisen vastaanoton. Angry Metal Guyn Akerblogger sanoi odottaneensa albumin olevan mahdollisimman hävytön ja luova, joka piti lopulta paikkansa, ja sanoi yhtyeen löytäneen tavaramerkkisoundinsa. Metal Injectionin Tyler Hersko piti albumia merkkipaaluna sekä parhaana death metal -albumina viiteen vuoteen, ja sanoi epätasapainoisten ja ylipitkien kappaleiden loistavan poissaolollaan. PopMattersin arvioija sanoi yhtyeen palaavan brutaaliudessa ja raskaudessa juurilleen, ja piti albumia yhtyeen monipuolisimpana ja teknisimpänä tuotoksena, ja nosti jalustalle erityisesti David Grayn rumputyöskentelyn.

## Kappaleet
#
#
#
#
#
#
#
#
#

## Kokoonpano
* Jason Mendonça – laulu, kitara
* Paul Scanlan – kitara
* Nathanael Underwood – basso
* David Gray – rummut
* Sam Loynes – kosketinsoitin, samplet
 
## Lähteet

## Aiheesta muualla
* 
*
Mirkka Paajanen

**Mirkka Paajanen** (s. 1982) on helsinkiläinen laulaja, muusikko,  säveltäjä ja sanoittaja.
Paajanen on sanoittanut kappaleita muun muassa Samuli Edelmannille, Katri Helenalle, Suvi Teräsniskalle, Club for Fivelle ja Rajattomalle. Lisäksi Paajanen on tehnyt lukemattomia levytyksiä Suomen eturivin artistien kanssa.

Alun perin Paajanen tuli tunnetuksi gospel-musiikin genrestä ja Ylen 2010-luvun alkupuolen tv-ohjelmasta *[[Nojatuolikirkko]]*. Paajanen on esittänyt vuosia Samuli Edelmannin kanssa virsiä ympäri Suomen.

Paajanen siirtyi soolouralle vuonna 2017, jolloin hän julkaisi soololevyn *Että muistaisit saman* ja esitti *Kuiskaus*-levyn nimikkokappaleen.
Soolouran ohella Paajanen toimii biisinkirjoituksen opettajana.

## Sooloalbumit
* Että muistaisit saman (2017)
* Kauneus (2018)

## Lähteet

## Aiheesta muualla
* Musiikkiuutiset: *Huikea lauluntekijänä ja -tulkitsija Mirkka Paajanen julkaisee viimein debyyttialbuminsa* 22.3.2017. SmackTheJack 
* Mirkka Paajasen kotisivut
The Aeon

**The Aeon** on oululainen, vuonna 2015 perustettu dark folk -yhtye, joka nojaa musiikissaan pitkälti akustisiin instrumentteihin ja esoteeristen runoilijoiden lyriikoihin. Yhtyeen nimi tulee muinaiskreikan sanasta aion (αίών), joka tarkoittaa ajanjaksoa ja maailmankautta.

## Biografia

Yhtye koottiin alun perin Oulun ylioppilasteatterin Suuri Peto! -näytelmää varten. Näytelmässä The Aeon esitti Tuukka Tyvelän Aleister Crowleyn runoihin säveltämiä kappaleita. Suuri Peto! oli filosofi, maagikko, esoteerikko ja okkultisti Crowleyn osittain fiktiivinen elämäkerta. Sen käsikirjoitti ja ohjasi Toni Kandelin yhdessä Heidi Maria Huotarin kanssa. Esityskauden päätyttyä bändi päätti jatkaa esiintyvänä ja levyttävänä ryhmänä.

Näytelmän jälkeen yhtye vetäytyi levyttämään ensimmäistä levyään Songs of the Great Beast Kempeleen Wolfbeat Studiosin tiloihin. Levylle valikoitui seitsemän näytelmässä esitettyä kappaletta. The Aeon solmi äänitetyn levyn pohjalta sopimuksen Luova Recordsin kanssa, ja se julkaistiin kiirastorstaina 13.4.2017. Vesa Ranta ohjasi levyn kappaleen "The Bornless One" pohjalta musiikkivideon. Levy sai lehdistössä kriitikoilta lämpimän vastaanoton. Desibeli.net ja Imperiumi.net -verkkojulkaisut antoivat Songs of the Great Beastille täydet pisteet. Se oli myös Imperiumin viikon levynä. Lisäksi ulkomaalaiset mediat, kuten ranskalainen Progcritique, antoivat hyviä arvioita. Soundi-lehden kriitikko Timo Isoaho valitsi Songs of the Great Beastin peräti vuoden levykseen. Mukaan mahtui myös vaatimattomampia arvioita. Yhtye keikkaili levyn tiimoilta oululaisten ravintoloiden lisäksi muun muassa Qstockissa, Kaustisen kansanmusiikkifestivaaleilla, Maakisessa Martinniemessä, Siilifolkissa, Uleåborg Festival Of Psychedeliassa, Kempeleen ja Oulun taiteiden yössä, Turun Unta.Kauan -festivaaleilla ja Kuopion Ottopoika-ravintolassa Jess and the Ancient Onesin kanssa. 

The Aeon oli mukana Suuren Pedon! itsenäisissä jatko-osissa Noitavasara! vuonna 2018 ja Valonkantaja! vuonna 2020. Lisäksi yhtye esiintyi muun muassa liettualaisilla Kilkim Žaibu -festivaaleilla kesällä 2018. 

The Aeonilta ilmestyi vuonna 2022 toinen albumi, The Baphomet Dream italialaisen Black Widow Recordsin alla.

## Jäsenet
* Anna-Kaisa Kettunen – laulu
* Antti Saarilampi – sähköbasso
* Mau Järvinen – viulu, kellopeli, yaybahar
* Lauri Sallamo – lyömäsoittimet, darbuka
* Aimo Huikka – mandoliini, saz
* Matias Tapaninen – kitara

### Entiset jäsenet

* Jesse Heikkinen – kitara (2015–2017)
* Teijo Klemettilä – harmonikka, sello (2015–2020)

## Diskografia
* 
* 

## Kiertueet
* Madness & Mystery Tour 2017

## Lähteet
Susi (Tuntematon sotilas)

**Susi** (lempinimi ”Suen Tassu”) on kuvitteellinen henkilö Väinö Linnan romaanissa *[[Tuntematon sotilas]]*. Hän on kannakselainen sotamies, Antero Rokan naapuri ja hänen "pakkiparinsa". Hän on hiljainen sotamies, joka yleensä jää kovaäänisen Rokan varjoon. Susi pyrkii olemaan aina samaa mieltä Rokan kanssa ja viihtyy parhaiten tämän seurassa. Hän haavoittuu kesällä 1944 samassa taistelussa kuin Rokka. Rokka pelastaa Suden, sillä hän kantaa haavoittuneen Suden joen yli vihollisen hyökkäyksen keskellä.

Vuoden 1955 elokuvassa *[[Tuntematon sotilas (vuoden 1955 elokuva)|Tuntematon sotilas]]* Suden näyttelijänä oli Kale Teuronen, vuoden 1985 elokuvassa *[[Tuntematon sotilas (vuoden 1985 elokuva)|Tuntematon sotilas]]* Seppo Juusonen ja vuoden 2017 elokuvassa *[[Tuntematon sotilas (vuoden 2017 elokuva)|Tuntematon sotilas]]* Arttu Kapulainen.
Haltijaosake

**Haltijaosake** tarkoittaa osakekirjaa, jonka pelkkä hallinta riittää osakkeen antamien oikeuksien käyttöön. Osakkeen omistaa osakekirjan kulloinenkin haltija. Osakekirjassa ei ole osakkeenomistajan nimeä.

Haltijaosakkeen omistajaa voi vaihtaa hetkessä. Yhtiön todellista omistajaa voi olla vaikea osoittaa. Haltijaosakkeita on käytetty laajasti petoksiin ja veronkiertoon.

Haltijaosakkeet ovat tavallisia useissa maissa, muun muassa Alankomaissa, Ranskassa ja Saksassa. 

Suomalaiset osakeyhtiöt eivät enää voi laskea liikkeelle haltijaosakkeita. Uusien haltijaosakkeiden liikkeelle lasku kiellettiin vuoden 1980 alusta. Vanhat haltijaosakkeet kuitenkin säilyttivät arvonsa. Käytännössä haltijaosakkeet olivat sitä ennenkin harvinaisia. 

## Katso myös

* Nimiosake

## Lähteet
Nimiosake

**Nimiosake** eli **nimennäisosake** tarkoittaa osakekirjaa, joka on asetettu nimetylle henkilölle eli yhtiön osakasluetteloon merkitylle osakkeenomistajalle. 

Suomen osakeyhtiölain mukaan osake on nykyisin asetettava nimetylle henkilölle. Näin on ollut vuodesta 1980. Ulkomailla käytetään sekä nimiosakkeita että haltijaosakkeita.

Osakekirjalla olevasta nimestä huolimatta nimiosakkeen voi siirtää eteenpäin toiselle henkilölle tekemällä osakekirjaan siirtomerkinnän ja ilmoittamalla siirron osakasluetteloon.

## Katso myös

* Haltijaosake

## Lähteet
Nimelliskorko

**Nimelliskorko** tarkoittaa korkoa, josta ei ole poistettu inflaation tai deflaation vaikutusta. Nimelliskorko on se korko, joka on merkitty esimerkiksi talletus- tai lainasopimukseen.

Kun nimelliskorosta vähennetään inflaatio, saadaan reaalikorko. Inflaation vallitessa rahan arvo heikkenee, jolloin reaalikorko on aina pienempi kuin nimelliskorko.

Velkakirjan nimelliskorkoa sanotaan myös kuponkikoroksi.

## Katso myös
* Efektiivinen korko
*Kuponkikorko
* Nimellistuotto
* Reaalikorko
* Todellinen vuosikorko

## Lähteet
Castle Hill (Bronx)

**Castle Hill** on asuinalue New Yorkin Bronxin koillispuolella. Alueen asuntokanta koostuu pääosin vuokra-asunnoista.

## Väestö
Castle Hillin väestöstä suuri osa on latinoja ja afroamerikkalaisia, mutta alueella on myös paljon aasialaisia sekä valkoihoisia. Valkoisten osuus väestöstä on kasvanut huomattavasti 2000-luvulla. Alueella on myös paljon maahanmuuttajia.

## Rikollisuus
Castle Hill on kärsinyt huonosta maineesta ja alueella on ollut paljon rikollisuutta. 1990-luvulta lähtien rikollisuus on kuitenkin vähentynyt merkittävästi ja alue on rauhoittunut.

## Lähteet
Liikkumisen apuvälineet

Yleisiä **liikkumisen apuvälineitä** ovat manuaalinen pyörätuoli, sähköpyörätuoli, rollaattori, kainalo- ja kyynärsauvat, kävelykeppi ja eksoskeleton eli moottoroitu ulkoinen tukiranka. Niitä käytetään tapaturman jälkeen tai sairauden takia. Vanhukset, joiden fyysinen toimintakyky on huomattavasti alentunut, turvautuvat myös liikkumisen apuvälineisiin. Apuvälineiden tarkoituksena on mahdollistaa sujuvampi liikkuminen ja toiminta. Apuvälineen käyttöaika riippuu käyttäjän toiminnanvajauksen laadusta. Käyttäjät, joilla on pitkäaikainen, parantumaton vaiva tai pysyvä liikuntavamma, voivat joutua hyödyntämään apuvälineitä koko eliniäin. Vammaisurheilulajeissa, kuten pyörätuolikelaus, pyörätuolikoripallo ja pyörätuolirugby, käytetään kevytrakenteisia, kuhunkin lajiin soveltuvia pyörätuoleja.

Apuvälineteknikko vastaa apuvälineiden hankinnasta, huollosta ja tarvittaessa käytön opastamisesta. Apuvälineen tarvitsijan fysioterapeutti voi ottaa kantaa, kun kuntoutujalle tehdään uutta hankintaa tai hänen vanhoja apuvälineitään korjataan tai muunnetaan sopivammiksi.
Hannu Lehtonen

**Hannu Lehtonen** (s. 19. helmikuuta 1963 Kalvola) on suomalainen laulaja ja saksofonisti, joka on esiintynyt useiden suomalaisten sinfoniaorkestereiden solistina sekä saavuttanut palkintoja laulukilpailuissa niin kevyen kuin klassisenkin musiikin alalla.

Lehtonen on suorittanut saksofoninsoiton diplomityön Sibelius-Akatemiassa täydentänyt opintojaan useilla mestarikursseilla sekä kotimaassa että ulkomailla.

Lehtonen on myös vuoden 1992 Seinäjoen Tangomarkkinoiden tangoprinssi.

## Lähteet
Philipp Jenninger

**Philipp Jenninger** (10. kesäkuuta 1932 – 4. tammikuuta 2018) oli saksalainen CDU:n poliitikko, joka toimi Saksan liittopäivien puhemiehenä 5. marraskuuta 1984 – 11. marraskuuta 1988. Hän oli myös Saksan liittopäivien jäsen (1969–1990). Jenninger muistetaan parhaiten kristalliyön tapahtumien 50–vuotismuistotilaisuudessa pitämästään puheesta, jonka tulkittiin sisältävän viittauksia kansallissosialismiin ja johti skandaaliin sekä hänen irtisanoutumiseensa puhemiehen tehtävästä marraskuussa 1988.

Jenninger on palkittu Italian *Ordine al Merito della Repubblica Italiana*n ja Saksan *Bundesverdienstorden der Bundesrepublik Deutschland*in myöntämillä suurristin ansiomerkeillä.

## Lähteet

## Aiheesta muualla
Irmeli Kaunisto

**Kirsti Irmeli Kaunisto** (o.s. *Pinomäki*, s. 1950) on suomalainen taidemaalari. 

Kaunisto tunnetaan palettiveitsellä tehdyistä maalauksistaan. Hän aloitti kuitenkin akvarellistina. Kaunisto opiskeli Oriveden Opistossa Nándor Mikolan johdolla sekä Kankaanpään taidekoulussa Liisa Juhantalon ja Kauko Räikkeen johdolla vuodesta 1968 vuoteen 1970. Hänet on palkittu taiteellisesta työstään sekä Suomessa että Ranskassa.

Kaunisto valmistui kuvaamataidon ohjaajaksi vuonna 1970. Samana vuonna hän sai 3. palkinnon Osuuspankin kansallisessa setelinsuunnittelukilpailussa. Kaunisto voitti Ylöjärven seurakuntakeskuksen alttarityön suunnittelukilpailun vuonna 1981. Hänen töitään on esillä julkisissa tiloissa, kuten Ylöjärven kaupungintalossa ja Aito Säästöpankin Kauppakadun-konttorissa Tampereella. 

Kaunisto asuu Ylöjärvellä ja maalaa Ranskan Aveyronissa. Hänen puolisonsa on laulaja Pasi Kaunisto. 

## Lähteet

## Aiheesta muualla
* http://www.kansanraamattuseura.fi/files/792/Pasi_Kaunisto_Ekaluokkalaisen_ihastus_kypsyi_suureksi_rakkaudeksi.pdf
Stephen Portman

**Stephen Ivan Portman** (s. 1. tammikuuta 1935 Mount Vernon, New York, Yhdysvallat) on yhdysvaltalainen kapellimestari ja pianisti, joka opiskeli ja työskenteli Suomessa 1960–1970-luvulla.

Portman opiskeli pianonsoittoa Roomassa Santa Cecilian akatemiassa 1956–1957 ja New Yorkissa Juilliardin musiikkikoulussa 1957–1959 sekä orkesterinjohtoa Mannesin konservatoriossa. Sibelius-Akatemiassa hän opiskeli vuosina 1962–1964 orkesterinjohtoa Jussi Jalaksen johdolla ja kuoronjohtoa Harald Andersénin johdolla.Työskenneltyään Hämeenlinnassa ja Jyväskylässä hän toimi Suomen Kansallisoopperan kapellimestarina 1969–1970 ja Oulun kaupunginorkesterin kapellimestarina 1969–1974. Sen jälkeen hän siirtyi Göteborgiin ja Clevelandiin.

Portman avioitui 1960-luvulla suomalaisen hammaslääkärin Marja-Leena Peltosen (1938–2023) kanssa, ja perhe asui Oulussa, Göteborgissa ja Firenzessä.

## Lähteet
* *Otavan Iso Musiikkitietosanakirja 4*, s. 624–625. Helsinki 1978. 
*
Myriam Anissimov

**Myriam Anissimov** (s. 1943) on ranskalainen toimittaja ja kirjailija.

Anissimov syntyi 1943 pakolaisleirillä Sierressä Sveitsissä Hänen vanhempansa olivat puolanjuutalaisia pakolaisia, jotka pakenivat Sveitsiin ja sitten Ranskaan Lyoniin, jonne he asettuivat asumaan. Koko hänen perheensä tuhoutui keskitysleirillä. Anissimov opiskeli Lyonissa valokuvausta. Hän levytti Patrick Modianon teksteihin perustuvia lauluja, mutta ei jatkanut laulajanuralla. Hänen esikoisteoksen on *Comment va Rachel ?*, ja kirjailijanuran ohella hän työskentelee toimittajana. Hän on kirjoittanut *[[Geo (lehti)|Géo]]*-lehteen ja *[[Le Monde de la musique]]en* ja ollut tekemässä lehteä *[[Actuel (lehti)|Actuel]]*. Hän on avustanut lisäksi useiden ranskalaisten lehtien kirjallisuusosastoja.

Anissimov tekee yhteistyötä Steven Spielbergin järjestössä Fondation des survivants de la Shoah. Hän on kirjoittanut alkusanat Irène Némirovskyn teoksen *[[Ranskalainen sarja]]* (*Suite française*, 2004) alkusanat, jotka sisältyvät myös teoksen suomennokseen.

## Diskografia
**Albertine Sarrazin: chansons et poèmes interprétés par Myriam Anissimov*, Polydor 658120, 1969
* *Bien après minuit / le juge était parti manger*, Polydor Ca-541510, 1969

## Teokset
; Romaanit
**Comment va Rachel*, Denoël, 1973.
**Le Resquise*, Denoël, 1975.
**Rue de nuit*, Julliard, 1977.
**L'Homme rouge des Tuileries*, Julliard, 1979.
**Le Marida*, Julliard, 1982; rééd. coll. Points , 2000.
**Le Bal des puces*, Julliard, 1985 
**La Soie et les Cendres*, Payot, 1989; édition pour la scène Gallimard, 1991.
**Dans la plus stricte intimité*, Éditions de l'Olivier, 1992  rééd. coll. Points , 1998.
**Sa majesté la mort*, Seuil, 1999 , Prix Jean-Freustié 2000
**Vie et Mort de Samuel Rozowski*, Denoël, 2007 
* *Jours nocturnes*, Seuil, 2014.
* Les Yeux bordés de reconnaissance, Seuil, 2017.

; Nuortenromaanit
**Les Aventures de Proprette et Schmoutziker*, Mouche de Poche, L'École des loisirs, 1993.
**Schmoutziker gagne le gros lot*, L'École des loisirs, 1994.

;Elämäkerrat
**Primo Levi ou la Tragédie d’un optimiste*, éditions Jean-Claude Lattès, 1996; rééd. Le Livre de poche, 1998  WIZOn palkinto
**Romain Gary, le caméléon*, Julliard, 2004  rééd. en poche, 2006
**Romain Gary, l'enchanteur*, Éditions Textuel, 2010 
**Vassili Grossman: Un écrivain de combat*, Le Seuil, 2012 

; Alkusanat
*Irène Némirovsky, *[[Ranskalainen sarja]]* (*La suite française*, 2004), alkusanat kirjoittanut Myriam Anissimov, Gummerus, 2005 

## Lähteet

## Aiheesta muualla
*Les Arques. Myriam Anissimov: une biographe de talent, *[[La Dépêche du Midi]]*, 11.8.2010
*Anissimov Myriam, 8.10.2010
Ignite (pelimoottori)

**Ignite** on Electronic Artsin kehittämä pelimoottori. Ignite-tekoäly pystyy käsittelemään neljä kertaa yhtä paljon laskutoimituksia sekunnissa kuin vanhemmat EA:n pelimoottorit. Electronic Arts aikoo käyttää Ignitea tulevaisuudessa urheilupeleihin ja Frostbitea toimintapeleihin (lukuun ottamatta Rory McIlroyn PGA Touria, Madden NFL 18: ta ja FIFA 17: ta, jotka käyttävät Frostbiteä Igniten sijasta).
Luettelo pääkaupungeista väkiluvun mukaan

Tämä on **luettelo [[pääkaupunki|pääkaupungeista]] väkiluvun mukaan**. Merentakaisten alueiden ja kiistanalaisten alueiden pääkaupungit on *kursivoitu*. Väestötilastot koskevat vain virallista pääkaupunkialuetta, eivätkä ne sisällä metropolialueita. Luettelo sisältää myös itsehallinto-alueet.

## Luettelo

## Huomautukset

## Lähteet
NHL Legacy Edition

**NHL Legacy Edition** on EA Canadan kehittämä ja EA Sportsin julkaisema jääkiekkoaiheinen urheilupeli. 

NHL Legacy Edition yhdistää NHL-jääkiekon suosituimmat pelitilat ja palkitut pelilliset ominaisuudet yhdeksän vuoden ajalta sekä päivitetyt kokoonpanot ja autenttiset aikataulut.

## Liigat
*  NHL
*  AHL
*  CHL
**  OHL
**  QMJHL
**  WHL
*  Liiga
*  SHL
*  NLA
*  DEL
*  Extraliga
* Maajoukkueet (ei IIHF:n lisenssiä)

## Aiheesta muualla
*
Pyhän Hengen kaste

**Pyhän Hengen kaste** eli **henkikaste** on kristillisen teologian käsite, joka tarkoittaa uskoon tulemisen eli uudestisyntymisen jälkeen koettavaa ns. toista siunausta eli toista armon tekoa. Käsite perustuu ennen kaikkea kahteen Raamatun kohtaan. Ensimmäisessä niistä Johannes Kastaja sanoo: "*Minä kastan teidät vedellä, mutta on tuleva minua väkevämpi. Minä en kelpaa edes avaamaan hänen kenkiensä nauhoja. Hän kastaa teidät Pyhällä Hengellä ja tulella.*" Toisessa kohdassa Jeesus puolestaan sanoo: "*Johannes kastoi vedellä, mutta teidät kastetaan Pyhällä Hengellä. Siihen ei ole enää montakaan päivää.*"

Uudestisyntymisessä ihminen *syntyy* Pyhästä Hengestä (Joh. 3:5–8), mutta Pyhän Hengen kasteessa hän *täyttyy* Pyhällä Hengellä (Ap.t. 2:4; Ef. 5:18). Pyhän Hengen kasteen eli Hengellä täyttymisen tarkoituksena on antaa kristitylle voima toteuttaa Herransa antamaa lähetyskäskyä eli viedä evankeliumia eteenpäin (Matt. 28: 18–20; Mark. 16:15–18). Jeesus sanoo: "*Mutta te saatte voiman, kun Pyhä Henki tulee teihin, ja te olette minun todistajani Jerusalemissa, koko Juudeassa ja Samariassa ja maan ääriin saakka*."

Pyhällä Hengellä täyttymisen tunnusmerkkinä pidetään usein kielilläpuhumista (Ap.t. 2:4), näin etenkin helluntaiherätyksen piirissä. Toisinaan henkikasteen tärkeimpänä merkkinä nähdään rakkaus (Room. 5:5; Gal. 5:22; 1. Kor. 12:31; 1. Kor. 13). Molemmille näkemyksille voi löytää tukea apostoli Paavalin ensimmäisestä kirjeestä korinttilaisille, jossa puhutaan paljon ns. karismoista eli Pyhän Hengen armolahjoista (jollainen myös kielilläpuhuminen on) sekä rakkaudesta kaikkein tärkeimpänä kristillisenä hyveenä.

Henkikaste on tullut tunnetuksi erityisesti helluntaiherätyksen ja sittemmin myös karismaattisen liikkeen piirissä. Aiemmin, esim. 1800-luvun yhdysvaltalaisessa pyhitysliikkeessä, Pyhän Hengen kaste määriteltiin yleensä toisella tavoin; sen nähtiin liittyvän yleisemmin kristittyjen uudistumiseen ja pyhitykseen.

## Lähteet
Record Store Day

**Record Store Day** on itsenäisiä levykauppoja juhlistava päivä, joka toistuu vuosittain huhtikuussa ympäri maailmaa. Ensimmäinen Record Store Day järjestettiin Yhdysvalloissa vuonna 2007. Päivän mittainen tapahtuma yhdistää vuosittain levykauppiaat, artistit sekä musiikin harrastajat. Record Store Dayn tarkoituksena on tukea kivijalkamyymälöitä ja houkutella kuluttajia fyysisten levyjen ostoon. 

Yhtyeet ja artistit julkaisevat erikoispainoksia tätä päivää varten.  Record Store Daynä myydään usein enemmän vinyyleitä kuin muina päivinä, kuten vuonna 2013 Yhdysvalloissa (244,000)  Monet kivijakamyymälät osallistuvat päivään kansainvälisin erikoisjulkaisuin, joita saa vain kyseisenä päivänä.  

Mm. suomalainen yritys Levykauppa Äx osallistuu vuosittain Record Store Day - tapahtumaan. 

## Lähteet

## Aiheesta muualla
* Record Store Day -tapahtuman kotisivut
Wonder (elokuva)

**Wonder** on vuonna 2017 ensi-iltansa saanut yhdysvaltalainen draamaelokuva, jonka on ohjannut Stephen Chbosky. Se perustuu R. J. Palacion vuonna 2012 julkaistuun samannimiseen romaaniin, jonka ovat sovittaneet käsikirjoitukseksi Chbosky, Jack Thorne ja Steve Conrad. Elokuvan pääosia esittävät Julia Roberts, Owen Wilson ja Jacob Tremblay.

*Wonder* sai ensi-iltansa Yhdysvalloissa 17. marraskuuta 2017 ja Suomessa 5. tammikuuta 2018.

## Rooleissa

## Arvosteluja

## Lähteet
Eerikin Pippuri

**Eerikin Pippuri** on vuonna 1997 perustettu suomalainen Lähi-idän tyylistä ruokaa tarjoava pikaruokaketju. Kebabia, pitaleipiä, falafelia ja salaatteja tarjoavalla Eerikin Pippurilla on kaksi toimipistettä, joista yksi sijaitsee Helsingissä, yksi Vantaalla. Ketjun toimintaa ylläpitää Harman Foods Oy -yritys, jonka toimitusjohtajana toimii turkkilaistaustainen Cetin Harman. 

Ravintolat on sisustettu turkkilaiseen tyyliin muun muassa itämaisilla matoilla. Vuonna 2014 Eerikin Pippuri valittiin City-lehden lukijaäänestyksessä yhdeksi Helsingin parhaimmista ”yöruoan” tarjoajista.

## Toimipisteet
Ensimmäinen ravintola avattiin nimensä mukaisesti osoitteeseen Eerikinkatu 17 syksyllä 1997. Alkuperäisen Eerikinkadun toimipisteen menestyksen taustalla olivat muun muassa pitkät aukioloajat, ja ravintolaa laajennettiin vuonna 2006 viereiseen toimitilaan.

Kaksi muuta ravintolaa avattiin kauppakeskus Forumiin vuosina 2008 ja 2015. Ketjua laajennettiin edelleen marraskuussa 2017, kun neljäs toimipiste avattiin Kauppakeskus Ruoholahteen. Kaksi toimipistettä avattiin vuonna 2018 Vantaalle kauppakeskus Myyrmanniin ja Tampereelle kauppakeskus Ratinaan. Vuonna 2019 ketju laajeni kauppakeskus Itikseen. Forumin, Ratinan sekä Itiksen ravintolat ovat myöhemmin sulkeutuneet pysyvästi. 

## Lähteet
Ken Mattingly

**Thomas Kenneth Mattingly II** (17. maaliskuuta 1936 – 31. lokakuuta 2023) oli yhdysvaltalainen avaruuslentäjä. Mattingly valittiin Yhdysvaltain avaruusohjelmaan vuonna 1966. Hänen piti aluksi osallistua Apollo 13:n kuulennolle. Mattingly altistui kuitenkin vihurirokkovirukselle, ja hänen pelättiin sairastuvan lennon aikana, joten hänet korvasi Jack Swigert. Mattingly ei kuitenkaan sairastunut.

Kun Apollo-lento nro 13 joutui pahoihin teknisiin vaikeuksiin kuulennon alkuvaiheen aikana, aluksen happisäiliön räjähdyksen myötä, osa kuualuksen laitteista vikaantui samalla. Mattingly nousi keskeiseen rooliin pelastussuunnitelmaa mallinnettaessa.  Toiminnan mallintaminen ja ennalta harjoitteleminen maassa oli tarpeen esimerkiksi energian säästöä ja ilman puhdistusta varten. Alus ja sen miehistö saatiin pelastetuksi.

Mattingly osallistui kuulentoon Apollo 16, mikä tapahtui vuonna 1972. Hän toimi komentomoduulin ohjaajana, eikä siten siis laskeutunut kuuhun. Kuuhun laskeutumisen jälkeen, Mattingly suoritti avaruuskävelyn samalla lennolla joka oli neljäs, *EVA4*. Lentoa komensi John Young. Mattingly osallistui STS-lentoihin vielä 1980-luvulla, missä käytettiin avaruussukkulaa. Mattingly päätti avaruuspilotin uransa vuonna 1985. Hän oli myös Yhdysvaltain laivaston lentäjä sekä sotilasarvoltaan kontra-amiraali.

Apollo 13 -lentoon perustuvassa vuoden 1995 Hollywood-elokuvassa Mattinglyn roolissa nähdään Gary Sinise.

## Lähteet
*https://www.jsc.nasa.gov/Bios/htmlbios/mattingly-tk.html

### Viitteet

## Aiheesta muualla
Sipoon seurakunta

**Sipoon seurakunta** oli Sipoossa toiminut evankelis-luterilainen seurakunta. Se perustettiin 1400-luvun alussa ja lakkautettiin vuonna 1965.

Sipoo mainitaan ensimmäisen kerran Porvoon kappelina vuonna 1340 ja itsenäisenä seurakuntana vuonna 1405 tai 1425. Seurakunnan enemmistökieli oli alusta lähtien ruotsi. Ainakin 1700-luvulta lähtien seurakunnassa pidettiin jumalanpalveluksia ja muita toimituksia myös suomeksi. Sipoon seurakunnan pappien tuli osata kumpaakin kieltä ja yleensä myös seurakunnan muutkin työntekijät osasivat molempia. 1960-luvun alussa suomenkielisten osuus seurakunnan jäsenistä nousi neljännekseen. Piispantarkastuksessa todettiin, että seurakunta oli syytä jakaa. Porvoon tuomiokapituli antoi jakomääräyksen ja vuoden 1965 alusta lähtien seurakunta jaettiin Sipoon suomalaiseen ja Sipoon ruotsalaiseen seurakuntaan. Papit ja kanttorit siirtyivät ruotsalaiseen seurakuntaan ja suomalaiseen seurakuntaan perustettiin uudet kirkkoherran ja kanttorin virat. Diakonissat ja taloushallinto pysyivät seurakuntien yhteisinä. Vuonna 2003 Sipoon kielisuhteet muuttuivat niin, että kunnan asukkaiden enemmistö oli nyt suomenkielinen ruotsinkielisen sijaan. Tämän myötä Sipoon seurakuntayhtymä siirtyi Porvoon hiippakunnasta Helsingin hiippakunnan tuomiokapitulin alaisuuteen.

Seurakunnan viimeinen kirkkoherra oli rovasti Odert Lindqvist, josta tuli Sipoon ruotsalaisen seurakunnan ensimmäinen kirkkoherra.

## Lähteet

## Kirjallisuutta

*
Skyline (elokuva)

**Skyline** on vuonna 2010 ensi-iltansa saanut yhdysvaltalainen tieteiselokuva, jonka on ohjanneet Greg ja Colin Strause. Elokuvan pääosissa esiintyvät Eric Balfour, Scottie Thompson ja Brittany Daniel.

Strausen veljekset ilmoittivat varhain tekevänsä elokuvalle jatko-osan.

Elokuvan soundtrack julkaistiin 16. marraskuuta 2010.

## Näyttelijät

## Tuotanto
Kuvaukset alkoivat Kaliforniassa helmikuussa 2010 ja ne saatiin päätökseen maaliskuun lopulla. Kuvauksista suurin osa tehtiin Greg Strausen asunnolla.

## Oikeustoimet
Elokuussa 2010 kerrottiin Sony Pictures Entertainmentin aikeista haastaa Greg ja Colin Strausen oikeuteen heidän käytettyään Sonyn *[[World Invasion: Battle Los Angeles]]* -elokuvaa varten tuotettuja visuaalisia efektejä heidän samantyylisessä *Skyline*-elokuvassa.

Maaliskuussa 2011 riita sovittiin kun tarkastelujen jälkeen visuaalisia efektejä ei suoraan käytetty toisessa elokuvassa.

## Jatko-osa
Vuonna 2017 julkaistiin *[[Beyond Skyline]]* -niminen jatko-osa.

## Lähteet

## Aiheesta muualla
* 
*
Porsche Supercup Monacon Grand Prix 2007

**Porsche Supercup Monacon Grand Prix 2007** oli Porsche Supercup -kauden 2007 kolmas osakilpailu, joka ajettiin 27. toukokuuta Monacon katuradalla Monacossa. Kilpailu ajettiin Formula 1:sten Monacon GP:n ohessa.

## Tulokset

## Lähteet
Janakkalan seurakunta

**Janakkalan seurakunta** on Janakkalassa toimiva evankelis-luterilainen seurakunta, joka kuuluu Tampereen hiippakuntaan. Seurakunnan pyhäkkö on Janakkalan kirkko, jonka lisäksi seurakunnalla on myös Tervakosken kirkko ja seurakuntakeskus sekä Turengin kirkko ja seurakuntakeskus. Seurakunnan muita tiloja ovat tapaamispaikka Ilona, päivätoimintakeskus Ojatupa, leirikeskus Rantalahti ja Tarinmaan seurakuntatalo.

Vuoden 2025 lopussa Janakkalan seurakuntaan kuului 10&nbsp;923 jäsentä, mikä vastasi noin 68,8 prosenttia Janakkalan väestöstä. 2000-luvulla seurakunnan jäsenmäärä kasvoi vuoteen 2009 asti, jolloin jäseniä oli 14&nbsp;365, mutta sen jälkeen jäsenmäärä on laskenut joka vuosi.

## Lähteet
Creed Taylor

**Creed Bane Taylor V** (13. toukokuuta 1929 Lynchburg, Virginia, Yhdysvallat – 	23. elokuuta 2022 Nürnberg, Saksa) oli yhdysvaltalainen musiikkituottaja, joka toimi vuonna 1970 perustamassaan CTI Records -levy-yhtiösssä,. Hänen uraansa kuului myös työ levy-yhtiöiden Bethlehem Records, ABC-Paramount Records, Verve Records sekä A&M Records kanssa. Hän oli laajalti tunnettu suurten brasilialaisten bossa nova -artistien (kuten Antônio Carlos Jobim, Eumir Deodato, João ja Astrud Gilberton) tuomisesta äänittämään Yhdysvaltoihin 1960-luvulla. 

## Lähteet

## Aiheesta muualla
Porsche Supercup Ranskan Grand Prix 2007

**Porsche Supercup Ranskan Grand Prix 2007** oli Porsche Supercup -kauden 2007 neljäs osakilpailu, joka ajettiin 1. heinäkuuta Magny-Coursin moottoriradalla Ranskassa. Kilpailu ajettiin Formula 1:sten Ranskan GP:n ohessa.

## Tulokset

## Lähteet

## Aiheesta muualla
* Magny Cours 2007 Porsche Super Cup Race
Antiklerikalismi

**Antiklerikalismi** merkitsee kirkon tai papiston aseman vaikutusvallan vastustusta julkisessa elämässä vastakohtana klerikalismille eli kirkollis- tai pappisvaltaisuudelle. Historiallinen antiklerikalismi on pääosin vastustanut katolisen kirkon vaikutusta. Sekularismiin tavoitteena on poistaa kirkon vaikutus yhteiskunnassa niiltä osin, kuin se liittyy julkiseen ja poliittiseen elämään.

## Katso myös
* Kirkon ja valtion ero
* *[[Kulturkampf]]*

## Lähteet

## Kirjallisuutta
* Cooke, Bill: Anticlericalism. Teoksessa 

## Aiheesta muualla
Gilberto with Turrentine

**Gilberto with Turrentine** on brasilialaisen samba- ja bossa nova -laulajan Astrud Gilberton sekä yhdysvaltalaisen saksofonistin Stanley Turrentinen albumi, joka julkaistiin vuonna 1971. Albumi sisältää kappaleita vuonna 1971 äänitetyistä esiintymisistä. Albumin julkaisi CTI Records -levy-yhtiö. 

## Kappaleet
# Wanting Things (Burt Bacharach, Hal David) – 2.35   
# Brazilian Tapestry (Eumir Deodato) – 5.10   
# To a Flame (Stephen Stills) – 3.17   
# Solo el Fin (For All We Know) (Kathleen Freed, Arthur James, Robb Wilson) – 3.10   
# Zazueira (Jorge Ben) – 3.40   
# Ponteio (José Carlos Capinam, Edú Lobo) – 3.35   
# Traveling Light (Deodato, Martha Everett) – 3.25   
# Vera Cruz (Fernando Brant, Gene Lees, Milton Nascimento) – 5.05   
# Historia de Amor (Love Story) (Alfonso Alpin, Carl Sigman, Francis Lai) – 3.29   
# Where There’s a Heartache (There Must Be a Heart) (Bacharach, David) – 3.10
# Just Be You (Astrud Gilberto) – 2.29 (CD-uudelleenjulkaisun bonuskappale)   
# The Puppy Song (Harry Nilsson) – 3.21 (CD-uudelleenjulkaisun bonuskappale)    
# Polytechnical High (Deodato, Everett) – 2.48 (CD-uudelleenjulkaisun bonuskappale)

## Lähteet
CTI Records

**CTI Records** (**Creed Taylor Incorporated**) on yhdysvaltalainen jazzmusiikkiin keskittynyt levy-yhtiö, jonka musiikkituottaja Creed Taylor perusti vuonna 1967. Levy-yhtiön ensimmäinen albumijulkaisu oli Wes Montgomeryn *[[A Day in the Life (albumi)|A Day in the Life]]* vuonna 1967. CTI Recordsille levyttäneitä artisteja ovat muun muassa George Benson, Bob James,  Walter Wanderley, Freddie Hubbard, Hubert Laws, Stanley Turrentine, Ron Carter, Antônio Carlos Jobim ja Deodato. 

CTI Recordsin tytäryhtiö Kudu Records perustettiin vuonna 1971 ja keskittyi soul jazziin. Kudu julkaisi musiikkia artisteilta kuten Grover Washington, Jr., Esther Phillips, Hank Crawford, Johnny Hammond, Grant Green, Joe Beck, Lonnie Smith ja Idris Muhammad.

Salvation Records sekä Greenestreet olivat myös CTI Recordsin lyhytikäisiä tytäryhtiöitä. 

## Lähteet

## Aiheesta muualla
Kai Kartio

**Kai Johannes Kartio** (s. 17. kesäkuuta 1961 Tampere) on suomalainen taidemuseonjohtaja.

Kai Kartion äiti on mallisuunnittelija Paula Kartio, vuoteen 1935 Johansson. Hänen ensimmäinen puolisonsa 1996–2008 oli Marina Giljam ja toinen vuodesta 2009 on Tanja Saarto. Kartio tuli ylioppilaaksi 1980 ja valmistui filosofian kandidaatiksi Helsingin yliopistosta 1989. Hän opiskeli École des Beaux-Arts -taideoppilaitoksessa Avignonissa Ranskassa 1980–1981. Toimittuaan Bukowskis-huutokauppakamarissa Tukholmassa 1989–1990 Kartio tuli amanuenssiksi Sinebrychoffin taidemuseoon 1991, oli siellä tutkija 1994–1997, vt. museonjohtaja 1997 ja intendentti 1997–1999. Turun taidemuseon johtajana hän toimi 1999–2001 ja vuodesta 2001 hän on ollut Amos Andersonin taidemuseon johtaja. Amos Andersonin taidemuseon toimintaa jatkaa taidemuseo Amos Rex, jonka johtajana Kartio on työskennellyt vuodesta 2018.

Kartiolle myönnettiin Suomen Kuvanveistäjäliiton Pro Sculptura -mitali vuonna 2005. 

## Lähteet

## Aiheesta muualla
* Kai Kartio johtajaksi Amos Andersonin taidemuseoon, HS 12.12.2000
* Kulttuurilaitokset käyvät kovaa kisaa sponsoreista – julkisella tuella ei enää elä, Yle 12.1.2016
Yakuza 0

**Yakuza 0** (**Yakuza Zero**, ), on Ryū ga Gotoku Studion kehittämä ja Segan julkaisema toimintaseikkailupeli. Peli on *[[Yakuza (pelisarja)|Yakuza]]* (Ryū ga Gotoku) -pelisarjan esiosa, jonka tapahtumat sijoittuvat ennen *[[Yakuza (videopeli)|Yakuza]]* (2005) osaa.

Peli on julkaistu Japanissa vuonna 2015 PlayStation 3:lle ja PlayStation 4:lle. Peli on julkaistu Euroopassa ja Pohjois-Amerikassa PlayStation 4:lle vuonna 2017. Peli julkaistiin elokuussa 2018 Steam-palvelussa Windowsille.

## Pelaaminen
Pelattavina hahmoina ovat Kazuma Kiryu ja Goro Majima, joiden taustatarinaa peli seuraa. Pelisarja on tunnettu monipuolisesta pääjuonen ohella pelattavasta sisällöstä. Pelikaupungin asukkailta löytyy useita muita sivutehtäviä. Lisäksi pelissä on mukana pelattavana Segan kolikkopeliklassikot *[[Out Run]]*, *[[Space Harrier]]* ja *[[Hang-On]]*. Pelissä on päätarinan lisäksi 100 sivutehtävää.

## Vastaanotto
*[[Famitsū]]*-lehti antoi 36/40 pistettä pelin molemmille PlayStation 3 ja PlayStation 4 versioille.

*[[Pelit (lehti)|Pelit]]*-lehden Antero Kyyhky antoi pelin PS4-versiolle 92 pistettä sadasta.

*[[The Independent]]* antoi pelille arvosanaksi neljä tähteä viidestä arvostelussaan.

## Lähteet

## Aiheesta muualla
*
Tu Yu-ming

**Tu Yu-ming** eli **Du Yuming** (; 28. marraskuuta 1904 Mizhi, Shaanxi, Kiina – 7. toukokuuta 1981 Peking, Kiinan kansantasavalta) oli kiinalainen Kuomintangin kenraaliluutnantti. Vuosina 1926–1928 hän oli mukana Tšiang Kai-šekin pohjoisella sotaretkellä, vuosina 1937–1945 toisessa Kiinan–Japanin sodassa ja vuosina 1945–1948 Kiinan sisällissodassa. Vuosina 1948–1959 hän oli kommunistien vankina, minkä jälkeen hänet armahdettiin. Tämän jälkeen hän toimi Kiinan kansan neuvoa-antavassa poliittisessa konferenssissa.
Prey (vuoden 2017 videopeli)

**Prey** on Arkane Studiosin kehittämä ja Bethesda Softworksin julkaisema ensimmäisen persoonan ammuntapeli, joka julkaistiin 5. toukokuuta  PlayStation 4:lle, Windowsille ja Xbox Onelle.

Peli on uudelleensuunniteltu versio vuoden 2006 pelistä *[[Prey (videopeli)|Prey]]*. Yhteistä alkuperäiseen peliin ei ole juuri muuta kuin nimi.

## Pelaaminen
Peli sijoittuu vuoteen 2032 Talos I -avaruusasemalle. Päähenkilö Morgan Yu taistelee Typhoneita vastaan. Peli sijoittuu vaihtoehtoiseen tulevaisuuteen, jossa kylmä sota johti Typhonien löytämiseen ja rikas yrittäjä on rakentanut avaruusaseman. Pelaaja voi saada uusia kykyjä Typhoneilta kerätystä materiaalista, mutta liian paljosta aseman puolustusmekanismit kääntyvät pelaajaa vastaan. 

## Kehitys
Raphaël Colantonio toimi pelin ohjaaja ja käsikirjoittajana. Colantonion mukaan kukaan pelin kehityksessä ei halunnut käyttää nimeä *Prey* ja eivät halunneet omia toisen studion työtä. Päätös pelin nimestä tuli Bethesdalta. Colantonion mukaan ajatus käyttää aiemman pelin nimeä markkinointitarkoituksessa oli väärä, joka johtaisi aiemman pelin fanien vieraannuttamiseen sekä henkilöt, jotka eivät pitäneet aiemmasta pelistä eivät löytäisi uutta samalla nimellä. Lopputuloksena pelin myyntiä on sanottu "karmeaksi". Colantonio koki burnoutin ja lähti studiosta pelin valmistumisen jälkeen.

Pelin kehitys alkoi studion *[[Dishonored]]*-pelin lisäosan jälkeen ja pelillä ei ollut nimeä alkuvaiheessa. *Preyn* rakenne muistuttaa studion aiempaa peliä *[[Arx Fatalis]]* mutta sijoittuu avaruuteen.

Arkanella oli kaksi ryhmää, joista suurempi Lyonissa Ranskassa ja vuonna 2009 liitetty Austinissa Texasissa sijaitseva studio. Lyonissa sijaitseva ryhmä aloitti *[[Dishonored 2]]:n* kehityksen ja Austinissa sijaitseva aloitti projektin, josta tuli *Prey*. Austinissa sijaitsevalla ryhmällä oli uuden projektin lisäksi uusi pelimoottori ja uusia alustoja sekä uusi ryhmä kun studio kasvoi nopeasti 70:een henkeen.

## Ääninäyttelijät

## Vastaanotto
GameSpot antoi pelille arvosanaksi 6/10 arvostelussaan.

Metacritic-kerääjäpalvelussa pelillä 82/100 pistettä.

Muropaketti antoi pelille arvosanaksi 4,5/5 tähteä arvostelussaan.

## Lähteet

## Aiheesta muualla
* 
*
Porsche Supercup Espanjan Grand Prix 2007

**Porsche Supercup Espanjan Grand Prix 2007** oli Porsche Supercup -kauden 2007 toinen osakilpailu, joka ajettiin 13. toukokuuta Circuit de Catalunyan moottoriradalla Espanjassa. Kilpailu ajettiin Formula 1:sten Espanjan GP:n ohessa.

## Tulokset

## Lähteet
Onnen maljat

**Onnen maljat** on Erkki Junkkarisen albumi vuodelta 1980.
## Kappaleet
# 
# 
# 
# 
# 
# 
# 
# 
# 
# 
# 
#
Kaunisto

**Kaunisto** on suomenkielinen sukunimi. Tammikuussa 2025 se oli nimenä 1330 suomalaisella.

Tunnettuja nimenkantajia ovat:

* Irmeli Kaunisto (o.s. *Pinomäki*, s. 1950), kuvataiteilija
* Janne Kaunisto (s. 1991), country-muusikko
* Milja Kaunisto (s. 1976), kirjailija, Pasi ja Irmeli Kauniston tytär 
* Nanny Kaunisto (o.s. *Rivas*, e. *Ringvall*, 1911–2006), silmätautien erikoislääkäri ja taiteenkerääjä
* Pasi Kaunisto (s. 1950), iskelmälaulaja, Irmeli Kauniston puoliso
* Rainer Kaunisto (s. 1950), näyttelijä ja nukketeatteritaiteilija
* Taavetti Kaunisto (1888–1961), jääkärimajuri
* Timo Kaunisto (s. 1963), poliitikko
* Verna Kaunisto (s. 1973), viulisti, musiikkipedagogi, kulttuuritoimitsija ja tietokirjailija, Pasi ja Irmeli Kauniston tytär
* Ville Kaunisto (s. 1982), koripalloilija, poliitikko
* Kirsi Ojansuu-Kaunisto (e. *Ojansuu*, o.s. *Hietala*, s. 1963), opettaja, pappi ja poliitikko.

## Lähteet
Volcano (Templesin albumi)

__NOTOC__

**Volcano** on englantilaisen psykeedeelistä rockmusiikkia soittavan yhtyeen Templesin toinen studioalbumi, jonka julkaisi Heavenly Recordings 3. maaliskuuta 2017. Yhtye nauhoitti albuminsa kotona ja tuotti albuminsa kokonaan itse. Yhtyeen laulaja James Bagshaw kertoo, että he toteuttivat paljon teknisiä asioita, joita he eivät olleet aikaisemmin pystyneet toteuttamaan.

Kappaleille ”Strange Or Be Forgotten” ja ”Certainty” on julkaistu musiikkivideot.  

## Kappaleet
#
#
#
#
#
#
#
#
#
#
#
#

## Arvostelut
* Metacritic: 72/100 
* NME:  
* The Guardian:  

## Lähteet
Still Life

**Still Life** voi tarkoittaa ainakin seuraavia:

## Elokuvat
* *[[Still Life (vuoden 1974 elokuva)|Still Life]]*, Sohrab Shahid Salessin elokuva vuodelta 1974
* *[[The Still Life]]*, vuoden 2006 elokuva
* *[[Still Life (vuoden 2007 elokuva)|Still Life]]*, filippiiniläinen elokuva vuodelta 2007
* *[[Still Life (vuoden 2013 elokuva)|Still Life]]*, Uberto Pasolinin ohjaama brittiläinen elokuva vuodelta 2013

## Musiikki
### Yhtyeet
* Still Life, yhdysvaltalainen post-hardcore-yhtye
* Still Life, 1970-luvulla toiminut brittiläinen progressiivisen rockin yhtye

### Albumit
* *[[Still Life (American Standardsin albumi)|Still Life]]*, American Standardsin albumi vuodelta 2012
* *[[Still Life (Aqualungin albumi)|Still Life]]*, Aqualungin albumi vuodelta 2003
* *[[Still Life (Dukesin albumi)|Still Life]]*, Dukesin albumi vuodelta 2010
* *[[Still Life (Fates Warningin albumi)|Still Life]]*, Fates Warningin albumi vuodelta 1998
* *[[Still Life (Opethin albumi)|Still Life]]*, Opethin albumi vuodelta 1999
* *[[Still Life (The Rolling Stonesin albumi)|Still Life]]*, The Rolling Stonesin albumi vuodelta 1982
* *[[Still Life (Van der Graaf Generatorin albumi)|Still Life]]*, Van der Graaf Generatorin albumi vuodelta 1976.
The Collapsing Empire

**The Collapsing Empire** on John Scalzin vuonna 2017 julkaistu tieteiskirja, joka kertoo sivilisaation luhistumisesta. Kirja on ensimmäinen osa *Interdependency* -sarjaa. 

Kirja on ensimmäinen Scalzin Tor-kustantajan kanssa tekemästä kolmentoista kirjan sopimuksesta.
Kirjan televisiointioikeudet on myyty.

## Lähteet
Ritajärven luonnonsuojelualue

**Ritajärven luonnonsuojelualue** perustettiin vuonna 2014 osana Metso-ohjelmaa Sastamalaan Pirkanmaahan. Se käsittää 127,2 hehtaarin useamman metsälohkon alueen, joka sijaitsee Sastamalan kirkolta noin 11 kilometriä pohjois-koilliseen Heinijärvellä Karkussa. Kohde on valittu vuoden 2017 Vuoden retkipaikaksi.

## Alueen kuvaus
Ritajärven metsäalue on säilyttänyt erämaisuutensa varsin hyvin. Vaihtelevassa maastossa on silmiin pistävää siirtolohkareiden runsaus. Suot ovat pääsääntöisesti ojittamattomia ja alueella sijaitsee vain neljä vapaa-ajan asuntoa. Metsäalue ympäröi kolme alueen merkittävintä järveä Valkeajärveä, Ylistä Ritajärveä ja Alinta Ritajärveä. Nämä eivät sisälly suojelualueeseen, kuten eivät myöskään suojellun alueen erillisalueilla sijaitsevat Ritarijärvi ja Heinijärvi. Suojeltu on myös Ritajärvenoja ja sen ympäristö, kun se laskee Heinijärveen.

## Retkeilyreitit
Alueen kolmea suurta järveä kiertävät viitoitetut retkipolut. Niiden varrella on seitsemän nuotiopaikkaa, joista yksi sijaitsee huoltotien päässä. Sinne on rakennettu huoltotieltä liikuntaesteellisille pitkospuut, kaiteet ja kulkulaiturit. Paikoitusalueita on kolme, autiotupia kaksi, sekä kota ja laavu. Alueella voi merkityissä paikoissa yöpyä.

## Lähteet

## Aiheesta muualla

* Satamalan kaupunki: Ritajärven luonnonsuojelualue 
* Retkipaikka.fi: Ritajärven luonnonsuojelualue
NHL 98

**NHL 98** on EA Canadan kehittämä ja EA Sportsin vuonna 1997 julkaisema jääkiekkoaiheinen videopeli, joka julkaistiin 31. elokuuta 1997. Se on viimeinen 16-bittisille konsoleille ja Sega Saturnille EA Sportsin julkaisema NHL-videopeli. Nyt selostajan Jim Hughsonin rinnalla ottelua kommentoi kommentaattori Daryl Reaugh.

## Lähteet
Pyhän Marian kirkko (Monmouth)

**Pyhän Marian kirkko** sijaitsee Monmouthissa Walesissa. Paikalle perustettiin benediktiiniluostari vuonna 1101, minkä jälkeen siellä on ollut neljä kirkkorakennusta.

Kirkon hautausmaalla sijaitsee yksilöllinen hautakivi, jonka on suunnitellut John Renie itselleen. Kiveen on kaiverrettu Renien nimi noin 46 000 kertaa ja se on valittu tämän vuoksi Grade II -suojelukohteeksi.

## Lähteet

## Aiheesta muualla
Lieksan kulttuurikeskus

**Lieksan kulttuurikeskus** on Lieksan keskustassa (Pielisentie 9–11) sijaitseva julkisia ja liiketiloja sisältävä rakennus. Siinä on 400-paikkainen konserttisali Brahesali, 100-paikkainen monitoimisali, viisi kokoustilaa, nuorisokahvila sekä aulatiloja, joissa järjestetään taidenäyttelyitä. Kulttuurikeskuksessa järjestetään myös teatteriesityksiä, elokuvaesityksiä sekä erilaisia juhlatilaisuuksia. Se on yksi Lieksan Vaskiviikkojen konserttipaikoista.

Suunnittelutoimisto Tapio Korpisaari Oy:n suunnittelema rakennus on valmistunut vuonna 1985 ja peruskorjattu 2000-vuosikymmenen lopulla. Rakennuksen projektista vastaavat pääsuunnittelijat Suunnittelutoimisto Tapio Korpisaari Oy:ssä olivat arkkitehdit Kimmo Karjalainen ja Erja Pesola. Kiinteistön pääomistajia ovat Pielisen Osuuspankki ja Lieksan kaupunki.

Kulttuurikeskuksen edustalla on taidemaalari Mikko Oinosen muistomerkki.

## Lähteet
David Golder

**David Golder** on juutalaisen ukrainalais-ranskalaisen kirjailijan Irène Némirovskyn esikoisromaani vuodelta 1929. Kirjan on suomentanut Anna-Maija Viitanen ja julkaissut Gummerus vuonna 2006. Teos on Némirovskyn esikoisteos.

Némirovsky lähetti käsikirjoituksen kustantaja Bernard Grasserille nimettömänä, ja Grasser joutui metsästämään kirjoittajaa lehti-ilmoituksella. Némirovsky löytyi, ja tekstiin ihastunut kustantaja ei ollut uskoa tekstiä nuoren naisen kirjoittamaksi. Kirja sai ilmestyttyään loistavat arvostelut, ja sen kaunista kieltä ylistettiin. Némirovskysta tuli kuuluisuus, mutta hän suhtautui epäluuloisesti kirjan synnyttämään kohuun. Hänestä kyse oli vain "pikku romaanista", joka unohdetaan parissa viikossa.

## Juoni
Kirjan nimihenkilö David Golder on Venäjällä syntynyt vaatimattomasta taustasta rikkaaksi liikemieheksi noussut juutalainen. Hän on menettänyt omaisuutensa, mutta runsaaseen rahaan tottunut oikullinen tytär vaatii isältään yhä vain käyttövaroja. Viimeinen yritys palauttaa rikkaus vie häneltä hengen: hän menehtyy laivassa kotimatkalla Venäjältä. Kuolinvuoteella hän lupaa kaikki mukanaan olevat varat samassa laivassa matkustavalle juutalaisemigrantille.

## Kritiikki
Putte Wilhelmsson huomauttaa kirja-arviossaan suomennoksen ilmestymisaikaan vuonna 2006, että ellei kirjoittaja olisi ollut juutalainen, kuvaus juutalaisesta finanssikeinottelijasta ja maattomien pääomien tuottamasta tuhosta olisi kelvannut muutaman vuoden kuluttua natsien propagandaksi.

## Elokuva
Ranskalainen ohjaaja Julien Duvivier on ohjannut vuonna 1931 kirjaan pohjautuvan elokuvan *[[David Golder (film)|David Golder]]*, jossa näyttelevät Harry Baur, Jacques Grétillat ja Paule Andral. Tämä Némirovskyn romaanin elokuvasovitus on ensimmäinen Duvivierin ohjaama äänielokuva.

## Kuvitettu laitos
Le Cercle lyonnais du livre julkaisi vuonna 1948 *David Golderista* 160 kappaleen kuvitetun laitoksen, jossa on Jean Auscherin alkuperäiset kuparipiirrokset.

## Lähteet
* Myriam Anissimov: Alkusanat Irène Némirovskyn teoksessa *Ranskalainen sarja*, s. 7–24, suomentanut Anna-Maija Viitanen, Gummerus 2005 

### Viitteet
Lainvalmistelu

**Lainvalmistelu** on lain säätämisen vaihe, jossa kerätään asiaan liittyvää aineistoa ja lausuntoja. Siihen ottavat osaa muiden muassa ministeriöt ja lautakunnat. Lainvalmisteluaineistoa ovat lakialoitteet ja valiokuntien lausunnot. Lainvalmistelu päättyy siihen, kun tarvittavat tahot ovat antaneet lausuntonsa ja kaikki aineistot on käsitelty, jolloin lakiehdotuksesta äänestetään parlamentissa.
PK-35 Vantaa

**PK-35 Vantaa** voi tarkoittaa:
* PK-35 Vantaa, miesten jalkapallojoukkue
* PK-35 Vantaa, naisten jalkapallojoukkue
Kerava-sali

**Kerava-sali** on Keravan keskustassa sijaitseva konsertti- ja kokoussali. Se sijaitsee Keuda-ammattioppilaitoksen mukaan nimetyssä Keuda-talossa osoitteessa Keskikatu 3a 04200 Kerava lähellä rautatieasemaa. Kerava-salissa on 385 istumapaikkaa ja neljä liikuntaesteisille tarkoitettua paikkaa. Katsomo on nouseva katsomo. Salin akustiikka on muunneltavissa kuhunkin käyttötarkoitukseen eri musiikkityyleistä teatteriin ja kokouskäyttöön. Näyttämöaukon leveys on 12 metriä.

Kerava-sali on yksi Keski-Uudenmaan Teatterin vakituisista esityspaikoista.

## Lähteet